PMIndiaData/PMIndiaSum huggingface dataset:
“இந்தியாவை ஒருங்கிணைத்தல் : சர்தார் பட்டேல் “  என்ற பொருளிலான கண்காட்சியை பிரதமர் ஆய்வு செய்தார்

தேசிய அறிவியல் மையத்தில், “இந்தியாவை ஒருங்கிணைத்தல்- சர்தார் பட்டேல்” என்ற இந்திய கலாச்சார அமைச்சகத்தின் கண்காட்சியை பிரதமர் மோடி வியாழன் அன்று ஆய்வு செய்தார். இந்தியாவின் ஒருமைப்பாடு மற்றும் அதற்கு சர்தார் பட்டேலின் பங்களிப்பு ஆகியவை குறித்த இந்த டிஜிட்டல் கண்காட்சி பிரதமரின் எண்ணத்தை மையமாகக் கொண்டு அமைக்கப்பட்டது. 30 நிரல்களும், 20 வகையான இருவழி தொடர்பு மற்றும் மீடியா பயன்பாடுகளும் அமைக்கப்பட்டுள்ளன. இந்தியாவின் ஒருங்கிணைப்பில் சர்தார் பட்டேலின் பங்களிப்பு குறித்து பார்வையாளர்கள் புரிந்துகொள்ளும் வகையில் பல்வேறு வகையான டிஜிட்டல் தொழில்நுட்பங்களை அமைக்கப்பட்டுள்ளன. கண்ணாடி அணிய தேவையற்ற முப்பரிமாண படங்கள், ஹோலோகிராஃபிக் புரொஜக்ஷன்கள், நகரும் புரொஜக்ஷன்கள், விழிபார்வை சார்ந்த வர்சுவல் ரியாலிடி அனுபவங்கள் ஆகியவை இந்த கண்காட்சியில் பயன்படுத்தப்பட்டுள்ளன. இது சம்பந்தமான ஆவணங்களை தேசிய ஆவண பாதுகாப்பு மையத்தின் வாயிலாக கலாச்சார அமைச்சகம் வழங்கியுள்ளது. கண்காட்சியை வடிவமைக்கும் பணி தேசிய வடிவமைப்பு மையத்தால் மேற்கொள்ளப்பட்டுள்ளது. 2016 அக்டோபர் 31 ந் தேதி சர்தார் பட்டேல் பிறந்தநாள் விழாவின் போது இந்த கண்காட்சியை பிரதமர் மோடி திறந்து வைக்கிறார்.
டாக்டர் ராஜேந்திர பிரசாத் பிறந்த நாளை முன்னிட்டு பிரதமர் அஞ்சலி

இந்தியாவின் முதலாவது குடியரசுத் தலைவர் டாக்டர் ராஜேந்திர பிரசாதின் பிறந்த நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “மகாத்மா காந்தியால் தூண்டப்பட்ட டாக்டர் ராஜேந்திர பிரசாத், இந்தியாவின் சுதந்திர போராட்டத்தில் தீவிரப் பங்காற்றினார். அடிமட்ட அளவிலான இயக்கங்களான ஒத்துழையாமை இயக்கம் போன்றவற்றில் அவர் பங்கேற்றார். இந்திய அரசமைப்புச் சபையில் அதன் தலைவராக பெரும் ஆளுமையை வழங்கினார். இந்தியாவின் முதலாவது குடியரசுத் தலைவராக அவரது தலைமையும் வழிகாட்டுதலும் இந்த தேசத்திற்கு அதன் தொடக்க ஆண்டுகளில் மிகவும் பயனுள்ளதாக அமைந்தது. டாக்டர் ராஜேந்திர பிரசாதின் குறிப்பிடத்தக்க சேவை பல தலைமுறை இந்தியர்களுக்கும் எழுச்சியூட்டுவதாக உள்ளது.” என்று பிரதமர் குறிப்பிட்டுள்ளார்.
வேளாண் மற்றும் உணவுத் தொழில் துறையில் இந்தியா மற்றும் உக்ரேன் இடையே ஒப்பந்தம்: மத்திய அமைச்சரவை ஒப்புதல்

வேளாண் மற்றும் உணவுத் தொழில் துறையில் இந்தியா மற்றும் உக்ரேன் இடையேயான ஒத்துழைப்புக்கான ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தத்தின் மூலம் வேளாண் மற்றும் உணவுத் தொழில் துறையின் பல்வேறு பிரிவுகளில் ஒத்துழைப்பு வழங்கப்படும். இருநாடுகளின் பிரதிநிதிகளைக் கொண்ட கூட்டு செயல் குழு, ஒத்துழைப்பு தொடர்பான துறைகளை கண்டறிந்து அதற்கான திட்டங்களை வகுத்து, அமலாக்கப் பணிகளின் கண்காணிப்பு போன்ற பணிகளை மேற்கொள்ளும். இந்த ஒப்பந்தம் கையெழுத்திடப்பட்ட தேதியிலிருந்து ஐந்து ஆண்டுகளுக்கு செல்லுபடியாகும். மேலும், இந்த ஒப்பந்தம் தானாகவே அடுத்த ஐந்தாண்டுகளுக்கும் நீட்டிக்கப்படும் என்பது குறிப்பிடத்தக்கது.
இமாச்சலப் பிரதேச மாநில அமைப்பு தினத்தையொட்டி அம்மாநில மக்களுக்கு பிரதமர் வாழ்த்துத் தெரிவித்துள்ளார்

இமாச்சலப் பிரதேச மாநில அமைப்பு தினத்தையொட்டி அம்மாநில மக்களுக்கு பிரதமர் திரு.நரேந்திர மோடி வாழ்த்துத் தெரிவித்துள்ளார். டுவிட்டர் செய்தியில் பிரதமர் கூறியிருப்பதாவது; “முழுமையான மாநிலமாக உருவாக்கப்பட்ட நாளில் இமாச்சலப் பிரதேச மக்கள் அனைவருக்கும் வாழ்த்துக்கள் பல. இயற்கையின் மடியில் அமைந்துள்ள இந்த மாநிலம் தொடர்ந்து வளர்ச்சிப் பாதையில் செல்லவும், நாட்டின் வளர்ச்சியில் தொடர்ந்து முக்கியப் பங்களிக்கவும் நான் வாழ்த்துகிறேன்.”
பானிப்பட்டில் 2-ஜி எத்தனால் தொழிற்சாலையை ஆகஸ்ட் 10 அன்று பிரதமர் நாட்டுக்கு அர்ப்பணிக்கிறார்

உலக உயிரி எரிபொருள் தினத்தன்று ஹரியானா மாநிலம் பானிப்பட்டில் இரண்டாம் தலைமுறை (2-ஜி) எத்தனால் தொழிற்சாலையை பிரதமர் திரு நரேந்திர மோடி 2022 ஆகஸ்ட் 10 அன்று பிற்பகல் 4.30 மணிக்கு காணொலி காட்சி மூலம் நாட்டுக்கு அர்ப்பணிப்பார். இந்தத் தொழிற்சாலையின் அர்ப்பணிப்பு, நாட்டில் உயிரி எரிபொருளின் உற்பத்தி மற்றும் பயன்பாட்டை அதிகரிக்க கடந்த பல ஆண்டுகளாக அரசால் மேற்கொள்ளப்படும் தொடர் நடவடிக்கைகளின் ஒருபகுதியாகும். எரிசக்தித் துறையை மேலும் செலவு குறைந்ததாக, எளிதில் கிடைக்கக் கூடியதாக, திறன் மிக்கதாக, நீடிக்க வல்லதாக மாற்றுவதற்கான பிரதமரின் தொடர்ச்சியான முயற்சியின்கீழ், இது அமைகிறது. இந்திய எண்ணெய் கழகத்தால் ரூ. 900 கோடி மதிப்பீட்டு செலவில் இந்தத் தொழிற்சாலை பானிப்பட் சுத்திகரிப்பு நிலையத்திற்கு அருகே அமைக்கப்பட்டுள்ளது. உள்நாட்டிலேயே உருவாக்கப்பட்ட நவீன தொழில்நுட்ப அடிப்படையிலான இந்தத் தொழிற்சாலை இந்தியாவின் கழிவுப் பொருளை செல்வமாக்கும் முயற்சிகளில் புதிய அத்தியாயமாக இருக்கும். இந்த தொழிற்சாலை ஆண்டுக்கு 2 லட்சம் டன் வைக்கோலை பயன்படுத்தி 3 கோடி லிட்டர் எத்தனாலை தயாரிக்கும். வேளாண் பயிர்களின் கழிவுப்பொருட்களை பயன்படுத்துவது விவசாயிகளுக்கு கூடுதல் வருவாய் உருவாக்க வாய்ப்பை வழங்குவதன் மூலம் பொருளாதார வலுவை ஏற்படுத்தும். இந்தத் தொழிற்சாலை பணியில் ஈடுபடுவோருக்கு நேரடி வேலைவாய்ப்பை வழங்குவதோடு, வைக்கோலை வெட்டுதல், கட்டுதல், இருப்புவைத்தல் போன்ற விநியோகத் தொடர் மூலம் மறைமுக வேலைவாய்ப்பையும் வழங்கும். இந்தத் தொழிற்சாலையிலிருந்து திரவ வெளியேற்றம் இருக்காது. வைக்கோல் எரிப்பை குறைப்பதன் மூலம் ஆண்டொன்றுக்கு சுமார் 3 லட்சம் டன்னுக்கு சமமான கரியமிலவாயு வெளியேற்றத்தை குறைப்பதிலும் இது பங்களிப்பு செய்யும். இது நாட்டின் சாலைகளில் ஆண்டொன்றுக்கு சுமார் 63 ஆயிரம் கார்கள் வெளியேற்றும் கரியமில வாயுக்கு சமமானதாகும்.
காங்லா நோங்போக் தாங் (பாலம்) திறக்கப்பட்டதை அடுத்து மணிப்பூர் மக்களுக்கு பிரதமர் வாழ்த்து

மணிப்பூரில் காங்லா நோங்போக் தாங் (பாலம்) திறக்கப்பட்டதற்காக மணிப்பூர் மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். மணிப்பூர் முதல்வர் திரு என் பிரேன் சிங்கின் ட்வீட்டுக்கு பதிலளிக்கும் விதமாக பிரதமர் தனது ட்விட்டர் பதிவில் தெரிவித்திருப்பதாவது; "வாழ்த்துக்கள் மணிப்பூர்! மாநிலம் முழுவதும் அமைதி, வளம் மற்றும் மகிழ்ச்சி அதிகரிக்கட்டும்."
ஸ்ரீ கணபதி சச்சிதானந்த சுவாமிஜியின் 80-வது பிறந்தநாள் கொண்டாட்டத்தில் பிரதமர் மோடி ஆற்றிய ஆங்கில உரையின் தமிழாக்கம்

ஸ்ரீ சச்சிதானந்த சுவாமிஜீ, தத்த பீடத்தின் அனைத்து முனிவர்களே, பக்தகோடி சகோதர, சகோதரிகளே அனைவருக்கும் வாழ்த்துகள்! தத்த பீடத்தை தரிசிக்கும் வாய்ப்பு சில வருடங்களுக்கு முன்பு எனக்கு கிடைத்தது. அப்போதுதான், இந்த நிகழ்ச்சியில் கலந்து கொள்ள வரும்படி நீங்கள் அழைப்பு விடுத்தீர்கள். உங்கள் ஆசீர்வாதத்தை பெற நான் மீண்டும் வர வேண்டும் என்று முடிவு செய்திருந்தேன். ஆனால் இன்று ஜப்பானுக்கு பயணம் செய்ய இருப்பதால் என்னால் வர முடியவில்லை. தத்தா பீடத்தின் இந்த மாபெரும் நிகழ்ச்சியில் நான் உடல் ரீதியாக பங்கேற்காமல் இருந்தாலும், எனது ஆன்மாவும், மனமும் உங்களிடமே இருக்கிறது. இந்நன்னாளில் ஸ்ரீ கணபதி சச்சிதானந்த சுவாமிக்கு எனது வாழ்த்துகளையும், வணக்கத்தையும் கூறிக்கொள்கிறேன். வாழ்வில் 80-வது ஆண்டு என்ற நிலை நமது கலாச்சாரத்தில் மிகவும் முக்கியமானது. பூஜ்ய சுவாமிகள் நீண்ட ஆயுளுடன் வாழ வாழ்த்துகிறேன். சுவாமிஜியை பின்பற்றுபவர்களுக்கும் எனது மனமார்ந்த வாழ்த்துகளைத் தெரிவித்துக்கொள்கிறேன். நண்பர்களே, துறவிகள் மற்றும் உன்னத மனிதர்கள் தொண்டு செய்வதற்கு பெயர் பெற்றவர்கள். மனித குலத்துக்கு தொண்டு மற்றும் சேவை செய்வதற்காக பிறந்தவர்கள் புனிதர்கள். எனவே, ஒரு துறவியின் பிறப்பும், வாழ்க்கையும் ஒரு தனிப்பட்ட மனிதரின் பயணம் மட்டுமல்ல. மாறாக, ஒரு சமுதாயத்தின் எழுச்சி மற்றும் நலனுக்கான பயணமும் அதனுடன் தொடர்புடையதுமாகும் . ஸ்ரீ கணபதி சச்சிதானந்த சுவாமிஜீயின் வாழ்க்கை அதற்கு ஒரு சான்று. உதாரணம்.
கிர்கிஸ்தான் சுதந்திர தினம் – பிரதமர் வாழ்த்து

கிர்கிஸ்தான் சுதந்திர தினத்தை முன்னிட்டு பிரதமர் திரு நரேந்திர மோடி தனது வாழ்த்துகளை தெரிவித்து உள்ளார். கிர்கிஸ்தான் சுதந்திர தினத்தை முன்னிட்டு, அந்நாட்டு மக்களுக்கு எனது நல் வாழ்த்துகள். மத்திய ஆசியாவில், கிர்கிஸ்தான் இந்தியாவின் முக்கிய பங்குதாரர் நாடாகும். என்னுடைய சமீபத்திய கிர்கிஸ்தான் பயணம், இந்தியா கிர்கிஸ்தான் இடையேயான உறவு பல்வேறு துறைகளில் மேலும் வலுவாக பயனுடையதாக அமைய வழிவகுத்தது என்று பிரதமர் அந்த வாழ்த்துச் செய்தியில் கூறியுள்ளார். ••••••
டிசம்பர் 18, 2018 அன்று பிரதமர் மகாராஷ்டிராவுக்கு பயணம்

டிசம்பர் 18, 2018 அன்று பிரதமர் திரு நரேந்திர மோடி மகாராஷ்டிரா மாநிலத்திற்கு பயணம் மேற்கொள்ளவுள்ளார். மும்பையில் ரிபப்ளிக் தொலைக்காட்சி ஏற்பாடு செய்துள்ள “ரிபப்ளிக்” மாநாட்டில் அவர் உரையாற்றுவார். பிறகு ஆளுநர் மாளிகையில் பிரபல கேலிச்சித்திரக் கலைஞர் ஆர் கே லஷ்மணை மையமாகக் கொண்ட “டைம்லெஸ் லஷ்மண்” என்ற தலைப்பிலான புத்தகத்தை பிரதமர் வெளியிடவுள்ளார். வீட்டு வசதி மற்றும் நகர்ப்புற போக்குவரத்து குறித்த முக்கிய திட்டங்களை பிரதமர் துவக்கி வைக்கவுள்ளார். கல்யாணில் நடைபெறவுள்ள பொதுக் கூட்டத்தில் இரண்டு முக்கிய மெட்ரோ தாழ்வாரங்களான தானே-பிவாண்டி-கல்யாண் மெட்ரோ மற்றும் தஹிசர்-மீரா-பயந்தர் மெட்ரோவுக்கான அடிக்கல்லை பிரதமர் நாட்டுவார். இந்த இரண்டு தாழ்வாரங்கள் முடிவடைந்த பின், இந்தப் பகுதியில் பொது போக்குவரத்து பெரிய அளவில் மேம்படுத்தப்படும். பிரதமர் வீட்டு வசதி திட்டத்தின்கீழ் பொருளாதார ரீதியாக பின்தங்கியவர்களுக்கும் (EWS) மற்றும் குறைந்த வருவாய் பிரிவினர்களுக்குமான (LIG) 90,000 வீடுகள் அமைக்கும் திட்டத்தை பிரதமர் துவக்கி வைப்பார். பிறகு அவர் மக்களிடையே உரையாற்றுவார். இந்நிகழ்ச்சிக்குப் பிறகு புனே செல்லும் பிரதமர், புனே மெட்ரோ மூன்றாவது கட்டப் பணிகளுக்கான அடிக்கல்லை நாட்டி மக்களிடையே உரையாற்றுவார்.
டிசம்பர் 3-ந் தேதி பிரதமர் இன்பினிட்டி அமைப்பை தொடங்கி வைக்கிறார்

பிரதமர் திரு. நரேந்திர மோடி, ஃபின்டெக் தொடர்பான இன்பினிட்டி அமைப்பை டிசம்பர் 3-ந் தேதி காணொலி மூலம் தொடங்கி வைக்கிறார். சர்வதேச நிதியியல் சேவைகள் மையங்களின் ஆணையம், இந்திய அரசின் கீழ் கிப்ட் சிட்டி, மற்றும் ப்ளும்பெர்க்குடன் இணைந்து டிசம்பர் 3 மற்றும் 4 ஆகிய தேதிகளில் இந்த நிகழ்ச்சிக்கு ஏற்பாடு செய்துள்ளது. இந்தோனேஷியா, தென்னாப்பிரிக்கா, பிரிட்டன் ஆகிய நாடுகள் இந்த அமைப்பின் முதல் அமர்வின் கூட்டாண்மை நாடுகளாக இருக்கும். கொள்கை, வர்த்தகம், தொழில்நுட்பத்தில் உலகின் முன்னணி சிந்தனைகளை இன்பினிட்டி அமைப்பு ஒன்று சேர்க்கும். அனைவருக்குமான வளர்ச்சி மற்றும் மனிதகுலத்துக்கு பெருமளவில் சேவை புரிவதற்காக தொழில்துறையின் ஒத்துழைப்புடன் தொழில்நுட்பமும், புதிய கண்டுப்பிடிப்புகளும் செயல்படுவது குறித்து இதில் விவாதிக்கப்படும். இந்த அமைப்பின் முக்கிய கருப்பொருள் 'அப்பால்' என்பதாகும். புவியியல் எல்லைகளை தாண்டி அரசுகள் மற்றும் வர்த்தக நிறுவனங்களுடன் ஃபின்டெக் உலக மேம்பாட்டுக்கு வழிவகுப்பது குறித்து ஆலோசிக்கப்படும். நிதிக்கு அப்பால் ஃபின்டெக், ஸ்பேஸ்டெக், கிரின்டெக், அக்ரிடெக் போன்ற பல்வேறு அம்சங்களை உள்ளடக்கியதாக இருக்கும். பின்டெக் தொழிலில் ஏற்படும் தாக்கம், வருங்காலத்தில் புதிய வாய்ப்புகளை மேம்படுத்துவது குறித்து முக்கிய விவாதங்கள் நடைபெறும். 70 நாடுகளுக்கு மேல் இந்த அமைப்பில் கலந்து கொள்ள உள்ளன. மலேசியாவின் நிதி அமைச்சர் டென்கு திரு.சர்புல் அசீஸ், இந்தோனேஷிய நிதி அமைச்சர் திருமதி. ஸ்ரீமுல்யானி இந்திராவதி. இந்தோனேஷிய பொருளாதார உருவாக்க அமைச்சர் திரு.சந்தியாக எஸ் யுனோ, ரிலையன்ஸ் நிறுவனத்தின் தலைவர் திரு.முகேஷ் அம்பானி, சாப்ட்பேங்க் குருப் கார்ப்பரேன் தலைவர் திரு.மசயோஷி சன், ஐபிஎம் கார்ப்பரேஷன் தலைவர் திரு.அரவிந்த் கிருஷ்ணா, கோடக் மகேந்திரா பேங்க் நிறுவனத்தின் மேலாண்மை இயக்குனர் மற்றும் சிஇஓ திரு. உதய் கோடக் உள்ளிட்டோர் இந்த நிகழ்ச்சியில் சிறப்புரையாற்றுவார்கள். நிதிஆயோக், இன்வெஸ்ட் இந்தியா, ஃபிக்கி, நாஸ்க்காம் ஆகியவை இந்த ஆண்டின் முக்கிய கூட்டு நிறுவனங்களாகும்.
ஆத்ம நிர்பார் உத்தரப்பிரதேச ரோஜ்கார் திட்டம்: 26 ஜூன் 2020 அன்று பிரதமர் துவக்கி வைப்பார்

கோவிட் பெருந்தொற்று தொழிலாளர்கள் அனைவரையும் குறிப்பாக புலம்பெயர் தொழிலாளர்களை, வெகுவாக பாதித்துள்ளது ஏராளமான புலம்பெயர் தொழிலாளர்கள் தங்கள் மாநிலங்களுக்குத் திரும்பினர். புலம்பெயர் தொழிலாளர்களுக்கும், கிராமப்புறத் தொழிலாளர்களுக்கும் அடிப்படை வசதிகள் செய்துதருவது; வாழ்வாதாரத்திற்கான வழி ஏற்படுத்திக் கொடுப்பது; ஆகியவற்றின் அவசியம் காரணமாக, கோவிட்-19 பாதிப்பை சமாளிப்பது மேலும் சவாலானது. பல்வேறு பிரிவுகளுக்கு ஊக்கம் அளிப்பதற்காக, ஆத்ம நிர்பார் பாரத் தொகுப்பை மத்திய அரசு அறிவித்தது. நாட்டில் பின்தங்கிய பகுதிகளில் கட்டமைப்பை உருவாக்குவதற்கு அதிக கவனம் செலுத்தும் வகையில், வேலைவாய்ப்பை உருவாக்குவதற்காக கரிப் கல்யாண் ரோஜ்கார் திட்டம் 20 ஜூன் 2020 அன்று தொடங்கப்பட்டது. உத்தரப்பிரதேசத்தில் ஏறத்தாழ 30 லட்சம் புலம்பெயர் தொழிலாளர்கள் மாநிலம் திரும்பியுள்ளனர். உத்தரப்பிரதேசத்தில் 31 மாவட்டங்களில் 25000க்கும் அதிகமான புலம்பெயர் தொழிலாளர்கள் திரும்பி வந்திருக்கிறார்கள். இலக்கு நிர்ணயிக்கப்பட்ட ஐந்து மாவட்டங்களும் இதில் அடங்கும். மத்திய அரசின் திட்டங்களையும் மாநில அரசின் திட்டங்களையும், இதர தொழில்துறை மற்றும் பிற அமைப்புகளுடன் இணைந்து செயல்படுத்துவதற்காக ஆத்ம நிர்பார் உத்தரப்பிரதேச ரோஜ்கார் திட்டம் ஒன்றை உத்தரப்பிரதேச அரசு உருவாக்கியுள்ளது. வேலைவாய்ப்பை ஏற்படுத்துவது, உள்ளூர்த் தொழில் முனைவோரை ஊக்குவிப்பது வேலைவாய்ப்பை உருவாக்குவதற்காக தொழில்துறை அமைப்புகளுடன் கூட்டு முயற்சிகளை மேற்கொள்வது, இதர அமைப்புகளுடன் இணைந்து செயல்படுவது ஆகியவற்றில் இத்திட்டம் தீவிர கவனம் செலுத்தும். இத்திட்டத்தை பிரதமர் 26 ஜூன் 2020 அன்று காலை 11 மணிக்கு காணொளி மாநாடு மூலம் உத்தரப்பிரதேச முதல்வர் முன்னிலையில் துவக்கி வைப்பார். உத்தரப்பிரதேச மாநிலத்தில் சம்மந்தப்பட்ட அமைச்சர்களும் இந்த மெய்நிகர் துவக்க விழாவில் பங்கேற்பார்கள். உத்தரப்பிரதேசத்தில் 6 மாவட்டத்தைச் சேர்ந்த கிராம மக்களுடன் பிரதமர் கலந்துரையாடுவார். உத்தரப்பிரதேச மாநிலத்தில் உள்ள அனைத்து கிராமங்களும் பொதுச் சேவை மையங்கள், கிருஷி விஞ்ஞான் கேந்திரங்கள் ஆகியவை மூலமாக இந்நிகழ்ச்சியில் இணைந்து கொள்வார்கள். கோவிட்-19 பெருந்தொற்று காலத்தில் கடைப்பிடிக்கப்பட வேண்டிய விலகியிருத்தல் விதிமுறைகள் அனைத்தும் பின்பற்றப்படும்.
புது தில்லியில் உள்ள இஸ்கான் மையத்தில் நாளை நடைபெறவுள்ள கீதை ஆராதனை மகா உற்சவத்தில் பிரதமர் பங்கேற்பு

புது தில்லி, கிழக்கு கைலாஷில் அமைந்துள்ள இஸ்கான் – இந்திய கலாச்சார பெருமை மையத்தில் பிப்ரவரி 26, 2019 அன்று நடைபெறவுள்ள கீதை ஆராதனை மகா உற்சவத்தில் பிரதமர் திரு. நரேந்திர மோடி பங்கேற்க உள்ளார். இந்த நிகழ்ச்சியில், உலகிற்காக இஸ்கான் பக்தர்கள் உருவாக்கியுள்ள பகவத் கீதையை பிரதமர் திறந்துவைப்பார். 2.8 மீட்டர் அளவுடைய 800 கிலோ எடையுள்ள இந்த பகவத் கீதை தனிச்சிறப்பு பெற்றது. பகவத் கீதையின் அசல் வசனங்களும் அதன் விளக்கவுரையும் இதில் இடம்பெற்றிருக்கும். இந்த பகவத் கீதையை தொடங்கிவைக்கும் வகையில் பிரதமர் அதன் ஒரு பக்கத்தை திருப்புவார். அதன் பின் பிரதமர் அங்குள்ள மக்களிடம் உரையாற்றுவார்.
கோரக்பூர் நிலவரம் குறித்து பிரதமர் தொடர்ந்து கண்காணிப்பு

கோரக்பூர் நிலரவம் குறித்து பிரதமர் திரு. நரேந்திர மோடி தொடர்ந்து கண்காணித்து வருகிறார். கோரக்பூர் நிலவரம் குறித்து தொடர்ந்து கண்காணிப்பில் ஈடுபட்டு வருகிறார். மத்திய அரசு மற்றும் உ.பி. அரசு அதிகாரிகளுடன் தொடர்ந்து தொடர்பில் இருக்கிறார். “சுகாதாரத்துறை இணை அமைச்சர் அனுப்பிரியா பட்டேல் மற்றும் மத்திய சுகாதாரத்துறை செயலாளர் கோரக்பூர் நிலவரம் குறித்து ஆய்வு செய்வார்கள்” என்று பிரதமர் டுவிட்டரில் குறிப்பிட்டுள்ளார்.
பாலி மெட்டாலிக் சல்பைடு அகழ்வுக்காக சர்வதேச கடல்படுகை ஆணையத்தோடு இந்தியா மேற்கொண்ட உடன்படிக்கைக்கு மத்திய அமைச்சவை ஒப்புகை

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, மத்திய புவி அறிவியல் அமைச்சகம் மற்றும் சர்வதேச கடல்படுகை ஆணையத்தோடு இணைந்து 10,000 சதுர கிலோமீட்டரில் பாலி மெட்டாலிக் சல்பைடு தொடர்பான அகழ்வாய்வில் 16 ஆண்டுகள் ஈடுபடுவதற்காக கையெழுத்திட்ட உடன்படிக்கையில் ஏற்பளித்தது. இந்த அகழ்வாய்வு இந்திய கடற்பகுதியில் மத்திய, தெற்கு மற்றும் மேற்கு முகடுகளில் மேற்கொள்ளப்படும். 15 ஆண்டுகளுக்கான இந்த ஒப்பந்தத்தில் கையெழுத்திட்டதன் மூலம், இந்திய கடற்பகுதியில் மத்திய, தெற்கு மற்றும் மேற்கு முகடுகளில் பாலி மெட்டாலிக் சல்பைட் ஆராய்ச்சியில் ஈடுபட இந்தியாவுக்கு பிரத்யேக உரிமை கிடைக்கும். மேலும் இந்திய கடற்பகுதியில் செயல்பட்டு வரும், சீனா, கொரியா மற்றும் ஜெர்மனி போன்ற நாடுகளுக்கு சமமாக இந்தியாவும் செயல்பட முடியும். மத்திய பூமி அறிவியல் அமைச்சகத்தால் இத்திட்டம், பல்வேறு தேசிய ஆய்வகங்கள் மற்றும் கல்வி நிறுவனங்களோடு இணைந்து செயல்படுத்தப்படும். பின்னணி : ஆழ்கடற்படுகை பாலி மெட்டாலிக் சல்பைடுகள், இரும்பு, செம்பு, துத்தநாகம், வெள்ளி, தங்கம் மற்றும் பிளாட்டின உலோகங்களைக் கொண்டவையாகும். ஆழ்கடல் பகுதியில் இருந்து சிம்னிகள் வழியாக வெளிப்படும் வெப்பமான திரவங்களில் இது கிடைக்கிறது. கடல் முகடுகளில் உள்ள இந்த பாலி மெட்டாலிக் சல்பைடுகள் பல்வேறு நாடுகளால் அவற்றின் வணிக பயன்களுக்காகவும், நீண்ட கால பயன்களுக்காகவும் சர்வதேச சமூகத்தால் கவனம் கொள்ளப்படுகின்றன. சர்வதேச கடல்படுகை ஆணையம், ஐக்கிய நாடுகள் அவையின் கடல்களுக்கான சட்டத்தின் கீழ் மத்திய பூமி அறிவியல் அமைச்சகத்தால் அளிக்கப்பட்ட விண்ணப்பத்தின்படி, 15 ஆண்டுகளுக்கு 10,000 சதுர கிலோமீட்டரில் பாலி உலோக சல்பைடுகள் அகழ்வாய்வில் ஈடுபட அனுமதி அளித்துள்ளது. இந்திய பெருங்கடலில் உள்ள, மத்திய கடல் முகடு மற்றும் தென்மேற்கு முகடுகளில் இந்தியா பாலி உலோக சல்பைடுகளுக்காக அகழ்வாய்வு மேற்கொள்ள முடியும். சர்வதேச கடல்படுகை ஆணையம், சர்வதேச கடலில் உள்ள உயிரற்ற பொருட்களை கட்டுப்படுத்துகிறது.
சிவில் விமானப் போக்குவரத்தில் வெளிநாட்டு நேரடி முதலீட்டுக் கொள்கைக்கு அமைச்சரவை ஒப்புதல்

ஏர் இண்டியா நிறுவனத்தில் வெளிநாடு வாழ் இந்தியர்கள் 100 சதவீதம் வரை முன்அனுமதிப் பெறாமல் முதலீடு செய்ய அனுமதிக்கும் வகையில், தற்போதுள்ள வெளிநாட்டு முதலீடு அனுமதிக் கொள்கையில் திருத்தம் செய்ய பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது. தற்போது விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் 100 சதவீத வெளிநாட்டு நேரடி முதலீடு என்பது அனுமதி பெறாமல் 49 சதவீதமாகவும், அதற்கும் கூடுதலானது அரசு அனுமதி பெற்றும் என உள்ளது. இருப்பினும், விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் வெளிநாடு வாழ் இந்தியர்களின் 100 சதவீத வெளிநாட்டு நேரடி முதலீடு அனுமதி பெறாத வகையில் அனுமதிக்கப்பட்டுள்ளது. 1937 ஆம் ஆண்டின் விமானப்போக்குவரத்து விதிகளின் படி வெளிநாட்டு நேரடி முதலீடு என்பது இந்திய நாட்டினராக இருக்க வேண்டும் என்பது நிபந்தனையாகும். இருப்பினும், தற்போதைய கொள்கையின் படி, ஏர் இண்டியா நிறுவனத்தைப் பொறுத்தவரை, வெளிநாட்டு விமான நிறுவனங்கள் உட்பட நேரடியான அல்லது மறைமுகமான முதலீடு 49 சதவீதத்திற்கும் கூடுதலாக இருக்கக்கூடாது. எனவே, விமானப் போக்குவரத்து சேவை / உள்நாட்டுப் பயணிகள் விமான சேவை ஆகியவற்றில் வெளிநாடுவாழ் இந்தியர்களின் நேரடி முதலீடு 100 சதவீதம் அனுமதிக்கப்பட்டிருந்தாலும், ஏர் இண்டியா நிறுவனத்தில் 49 சதவீதம் மட்டும் என வரையறுக்கப்பட்டுள்ளது.
பிரதமர் மோடியுடன் ஆப்கானிஸ்தான் அதிபர் அஷ்ரப் கனி தொலைபேசி மூலம் உரையாடல் – பத்தான்கோட் தாக்குதலுக்கு கண்டனம் தெரிவித்தார்.

ஆப்கானிஸ்தான் அதிபர் திரு. அஷ்ரப் கனி பிரதமர் திரு. நரேந்திர மோடியுடன் தொலைபேசியில் பேசினார். பதன்கோட்டில் நடந்த எல்லை தாண்டிய பயங்கரவாத தாக்குதலுக்கு திரு. கனி கண்டனம் தெறிவித்தார். மேலும், இந்த தாக்குதலில் உயிர் இழந்தவர்களிக்கு தனது இரங்கலை தெரிவித்தார். மசர்-ஈ-ஷரீபில் நடந்த தீவிரவாத தாக்குதல் குறித்து பிரதமரிடம் எடுத்துரைத்தார். இந்தியாவில், பூகம்பத்தில் ஏற்பட்ட உயிர் இழப்பு மற்றும் பொருள் இழப்புகளை ஈடுசெய்ய தேவையான அனைத்து உதவிகளையும் ஆப்கானிஸ்தான் அளிக்கும் என்றும் அவர் உறுதி அளித்தார். எல்லை தாண்டிய பயங்கரவாத தாக்குதலுக்கு எதிராகக் குரல் கொடுத்ததற்கு பூகம்ப நிவாரணத்திற்கு உதவி அளிக்க முன்வந்த அதிபர் கனிக்கு பிரதமர் மோடி நன்றி தெரிவித்தார். மசர்-ஈ-ஷரீபில் நடந்த தீவிரவாத தாக்குதலுக்கு பதில்தாக்குதல் அளித்து இந்திய தூதரகம் மற்றும் பணியாளர்களின் பாதுகாப்பை உறுதிசெய்த இந்திய ஆப்கான் தேசிய பாதுகாப்பு படைக்கு பிரதமர் தனது வாழ்த்துகளைக் கூறினார். ஆப்கான் மக்களுடன் இந்தியா என்றும் துணை நிற்கும் என்று பிரதமர் உறுதி அளித்தார்.
பகத்சிங்கின் பிறந்தநாளில் அவரை நினைவு கூர்ந்தார் பிரதமர்

பிரதமர் திரு நரேந்திர மோடி அவர்கள், பகத் சிங்கின் பிறந்தநாளன்று அவரை வணங்குவதாக தெரிவித்தார். “பகத்சிங்கின் பிறந்தநாளன்று அவரை வணங்குகிறேன். நாம் சுதந்திரமாகவும், கவுரவமாகவும் வாழும் பொருட்டு, பகத் சிங் அவரது உயிரை தியாகம் செய்தார்” என்று பிரதமர் தெரிவித்துள்ளார். ••••••
கங்கை புத்துயிரூட்டல் திட்டத்தின் கீழ் உத்தரகாண்டில் ஆறு மெகா திட்டங்களை பிரதமர் தொடங்கி வைக்கிறார்

கங்கை புத்துயிரூட்டல் திட்டத்தின் கீழ், உத்தரகாண்டில் ஆறு மெகாத் திட்டங்களை பிரதமர் திரு. நரேந்திர மோடி, 2020 செப்டம்பர் 29-ஆம் தேதி காலை 11 மணிக்கு காணொளிக் காட்சி மூலம் தொடங்கி வைக்கிறார். 68 ஒரு நாளைக்கு 26 மில்லியன் லிட்டர்கள் (MLD) கழிவுநீரை சுத்திகரிக்கும் கூடம் கட்டுவது, ஹரித்துவார் ஜெக்தீப்பூரில் உள்ள ஒரு நாளைக்கு 27 மில்லியன் லிட்டர்கள் கழிவுநீரை சுத்திகரிக்கும் கூடத்தை மேம்படுத்துதல், சாரை என்னுமிடத்தில் 18 மில்லியன் லிட்டர்கள் கழிவுநீரை சுத்திகரிக்கும் கூடக் கட்டுமானம் உள்ளிட்டவை இத்திட்டங்களில் அடங்கும். 68 எம்எல்டி ஜெக்தீப்பூர் திட்டம், பொதுத்துறை, தனியார் கூட்டு முயற்சியில் மேற்கொள்ளப்பட்ட முதலாவது கழிவுநீர்த் திட்டத்தின் ஆண்டு நிறைவைக் குறிக்கும் வகையில் அமைந்துள்ளது. ரிஷிகேசில், லக்காத்கட்டில் ஒரு நாளைக்கு 26 மில்லியன் லிட்டர்கள் கழிவுநீரை சுத்திகரிக்கும் கூடம் தொடங்கப்படும். ஹரித்வார் – ரிஷிகேஷ் மண்டலத்தில் 80 சதவீதக் கழிவு நீர் கங்கை நதியில் விடப்படுகிறது. எனவே, இந்த கழிவுநீர் சுத்திகரிப்புக் கூடங்கள் தொடங்கப்படுவது, கங்கை நதியைத் தூய்மையாக வைத்திருப்பதில் முக்கியமான பங்காற்றும் முனி கி ரெட்டி நகர் , சந்திரகேஷ்வர் நகரில் அமையவுள்ள ஒரு நாளைக்கு 7.5 மில்லியன் லிட்டர்கள் கழிவுநீரை சுத்திகரிக்கும் கூடத்தை நாட்டின் முதலாவது நான்கு அடுக்கு கழிவுநீர் சுத்திகரிப்பு நிலையமாகும். அங்கு நிலம் கிடைப்பதில் இருந்த தட்டுப்பாடு, ஒரு வாய்ப்பாகப் பயன்படுத்தப்பட்டுள்ளது. இந்த கழிவுநீர் சுத்திகரிப்புக் கூடம் 900 சதுர மீட்டர் பரப்பிற்கும் குறைவான இடத்தில் கட்டப்பட்டுள்ளது. பொதுவாக இந்தத் திறன் கொண்ட ஒரு கழிவுநீரை சுத்திகரிக்கும் கூடத்தை அமைப்பதற்குத் தேவைப்படும் நிலத்தில் இது 30 சதவீதம் மட்டுமே என்பது குறிப்பிடத்தக்கது. சொர்பானியில் ஒரு நாளக்கு 5 மில்லியன் லிட்டர்கள் கழிவுநீரை சுத்திகரிக்கும் கூடத்தை, பத்ரிநாத்தில் 1 மில்லியன் லிட்டர்கள், 0.01 மில்லியன் லிட்டர்கள் திறன் கொண்ட கழிவுநீரை சுத்திகரிக்கும் இரு கூடங்களையும் பிரதமர் தொடங்கி வைக்கிறார். உத்தரகாண்டில் அனைத்து 30 திட்டங்களும் (100 %) தற்போது நிறைவடைந்துள்ளன. கங்கைக்கு அருகில் உள்ள 17 நகரங்களின் மாசு கவனத்தில் கொள்ளப்பட்டிருப்பது ஒரு வரலாற்று சாதனையாகும். கலாச்சாரம், பல்லுயிர்ப் பெருக்கம், கங்கை நதியில் மேற்கொள்ளப்பட்ட புத்தாக்க நடவடிக்கைகள் ஆகியவற்றைப் பிரதிபலிக்கும் ‘கங்கை அவலோகன்’ என்னும் கங்கை குறித்த முதலாவது அருங்காட்சியகத்தையும் பிரதமர் தொடங்கி வைக்கிறார். இந்த அருங்காட்சியகம் ஹரித்துவாரில் உள்ள காந்திகாட் என்னுமிடத்தில் அமைந்துள்ளது. தூய்மையான கங்கைக்கான தேசிய இயக்கம் மற்றும் இந்திய வனவிலங்கு நிறுவனம் இணைந்து வெளியிட்டுள்ள கங்கையில் பயணம் என்னும் நூலும் இந்த நிகழ்ச்சியில் வெளியிடப்படுகிறது. இந்த வண்ணமயமான நூல் கங்கை நதியின் பல்லுயிர்ப் பெருக்கத்தையும், கலாச்சாரத்தையும் இணைக்கும் ஒரு முயற்சியாகும். கங்கை நதியின் பிறப்பிடமான கவ்முக்கிலிருந்து, அது கடலில் கலப்பதற்கு முந்தைய இடமான கங்கா சாகர் வரை பயணப்படும் கங்கையின் கதையைக் கருத்தியலாக இது கொண்டுள்ளது. ஜல்ஜீவன் இயக்கம் மற்றும் ‘ஜல் ஜீவன் இயக்கத்தின் கீழ் கிராமப் பஞ்சாயத்துகள் மற்றும் பானி சமிதிகளுக்கான மார்கதர்ஷிகா’ ஆகியவற்றின் முத்திரைகளும் பிரதமரால் வெளியிடப்படவுள்ளன. https://pmevents.ncog.gov.in இணைப்பில் சேரவும்
ஒத்துழைப்புக்கான அருமையான தளம் ஏரோ இந்தியா:  பிரதமர்

பாதுகாப்பு மற்றும் விண்வெளித்துறையில் இந்தியா அளவற்ற ஆற்றலை வழங்குகிறது எனவும் இத்துறைகளின் ஒத்துழைப்புக்கு ஏரோ இந்தியா அருமையான தளமாக உள்ளது என்றும் பிரதமர் திரு நரேந்திர மோடி கூறியுள்ளார். பிரதமர் விடுத்துள்ள சுட்டுரை செய்தியில், ‘‘பாதுகாப்பு மற்றும் விண்வெளித்துறையில் இந்தியா அளவற்ற ஆற்றலை வழங்குகிறது. இத்துறைகளின் ஒத்துழைப்புக்கு, ஏரோ இந்தியா அருமையான தளம். இத்துறைகளில் எதிர்காலத்துக்கு தேவையான சீர்திருத்தங்களை மத்திய அரசு கொண்டு வந்துள்ளது. இது தற்சார்பு இந்தியாவாக மாறும் நமது தேடலுக்கு உத்வேகம் அளிக்கும்’’ என குறிப்பிட்டுள்ளார்.
இந்தோனேஷியாவின் பாலியில் இந்திய சமுதாயத்தினர் மற்றும் இந்திய நண்பர்களுடன் பிரதமர் கலந்துரையாடல்

இந்தோனேஷியாவின் பாலியில் இந்திய சமுதாயத்தினர், இந்தியாவின் நண்பர்கள் அடங்கிய 800-க்கும் மேற்பட்டோருடன் பிரதமர் திரு.நரேந்திர மோடி இன்று கலந்துரையாடியதுடன் அவர்களிடையே உரையாற்றினார். இந்தோனேஷியாவின் பல்வேறு பகுதிகளிலிருந்து இவர்கள் எழுச்சியுடன் குழுமியிருந்தனர். பிரதமர் தமது உரையில், இந்தியாவுக்கும், இந்தோனேஷியாவுக்கும் இடையேயான நெருங்கிய கலாச்சார, நாகரீக தொடர்புகளை எடுத்துக் கூறினார். இரு நாடுகளுகளுக்கும் இடையிலான கலாச்சாரம் மற்றும் வர்த்தக தொடர்பை பிரதிபலிக்கும் “பாலி ஜத்ரா” என்னும் மிகப் பழமையான பாரம்பரியத்தை அவர் சுட்டிக்காட்டினார். இந்தியாவுக்கும், இந்தோனேஷியாவுக்கும் இடையே பல்வேறு துறைகளில் காணப்படும் பொதுவான அம்சங்களை அவர் குறிப்பிட்டார். இந்திய சமுதாயத்தினர், தாங்கள் வசிக்கும் நாட்டுக்காக அர்ப்பணிப்பு உணர்வுடன் கூடிய கடின உழைப்பு மூலம், இந்தியாவின் பெருமையையும், அந்தஸ்தையும் உயர்த்தி வருவதை பிரதமர் பாராட்டினார். இந்தியா-இந்தோனேஷியா உறவில் காணப்படும் ஆக்கப்பூர்வமான வளர்ச்சி பற்றி கூறிய அவர், இந்த உறவை வலுப்படுத்துவதில் இந்திய சமுதாயத்தினரை மிக முக்கியப் பங்காற்றியதை சுட்டிக்காட்டினார். இந்தியாவின் வளர்ச்சிப் பற்றி விளக்கிய பிரதமர், டிஜிட்டல் தொழிலநுட்பம், நிதி, சுகாதாரம், தொலைத் தொடர்பு, விண்வெளித் துறை போன்ற பல்வேறு துறைகளில் இந்தியா அடைந்து வரும் அற்புதமான வளர்ச்சியையும், சாதனைகளையும் பட்டியலிட்டார். இந்தியாவின் வளர்ச்சிக்கான செயல் திட்டம், உலகின் அரசியல் பொருளாதார அபிலாசைகளை உள்ளடக்கியது என்று கூறிய அவர், தற்சார்பு இந்தியாவின் தொலை நோக்கு உலக நலனுக்கானது என்றார். மத்தியப்பிரதேசத்தின் இந்தூரில் அடுத்த ஆண்டு ஜனவரி மாதம் 8-ந் தேதி முதல் 10-ந் தேதி வரை நடைபெறவுள்ள, அடுத்த வெளிநாடுவாழ் இந்தியர்கள் தின மாநாட்டிலும், குஜராத்தில் நடைபெற உள்ள பட்டத் திருவிழாவிலும் கலந்து கொள்ளுமாறு இந்திய சமுதாயத்தினர் மற்றும் இந்திய நண்பர்களுக்கு பிரதமர் அழைப்பு விடுத்தார்.